****

**Түркістан облысы білм беруді дамыту орталығының әдіскері,педагогика-психология ғылымының магистрі Уразымбетова Ардақ Елеусизовна**

**Таным және сана**

 Адам саналы тіршілік иесі ретінде өзін коршаған дүниені тани білуге ұмтылады. Санасыз тіршілі иесі болу мүмкін емес, тіршіліктің қайнар көзі сана сезім болып табылады. Сана таным арқылы даму үстінде болады. Таным барысында әрбір заттың, құбылыстың орасан көп касиеттер, белгілері байқалады, танымның түпкі мақсаты кұбылыстардың ішкі табиғатын игеру, оны бейнелеу және соның нәтижесінде адамның іс-әрекеттерінде пайдаланып, іске асыру. Айналадағы болып жатқан өзгерістердің, процесстердің және заттардың бір-бірімен байланысы адам санасынан тыс, тәуелсіз өмір сүреді. Акыл-ойдың, практикалық кызметтің және түсініктер мен қабылдаудың арқасында біздер түрлі кұбылыстардың қасиеттері мен байланыстарын танып білеміз. Таным дегеніміз — заттар мен құбылыстардың адам санасында идеалды образ анықталатынын ажырата білу кажет. Олай болса, мәдениетті адам әрекетінен оның өзгертуші қызметінен бөліп алу мүмкін емес. Таным - адам арнайы танымдық мәселе мен есептерді қойып, мақсатты түрде қол жеткізетін ақпараттық жоғарғы деңгейі. Таным теориясы туралы термин философия ғылымына 1854 жылы шотланд философы Дж.Феррердің еқбектері арқылы енді. Бірақ таным туралы мәселе өте ертеден бастап-ақ қойылып келеді. Өйткені танымнан тыс білім де де, ғылым да да болуы мүмкін емес. Таным ұғымы өте көрделі категориялардың бірі, танымның өзі екі құрылымнан тұрады. Таным барысында болмыстың түрлі қырлары ашылады, қоршаған дүниедегі заттардың, құбылыстардың сыртқы жақтары мен мәні ашылады, сонымен қоса таным қызметінің субъектісі — адам адамды, демек, өзін-өзі зерттейді.

Адам қызметінің қажетті шарты ретінде табиғат пен қоғам адамның мәдени болмысының көрінісі болып табылады. Өйткені, тек табиғи және қоғамдық ортада ғана адам өзінің күрделі адамдық касиетін білдіре алады. Сонымен бірге табиғат қандай бір мәдениетболмасын ол одан бұрын болады, мәдениеттің пайда болып, дамуының алғышарттары рөлін атқарады. Табиғат пен мәдениеттің бірлігі шартты, олар бір-біріне қарсы емес, қайта мәдениеттін дамуына табиғат әсерін тигізсе, мәдениет өз кезегінде табиғаттың мәдени түр алуына жағдай туғызады.



Сана - адам миы қызметінің жемісі. Бірақ ми жан-жа-нуарларда да бар.

Ал сана тек адам миының ғана жемісі. Оның пайда болуы екі факторга байланысты: бірі - еңбек, екіншісі - тіл. Адам санасы оның еңбек ету процесінде пайда болып, дамыды. ***Еңбек*** *-* еңбек құралын жасаудан, басңаша айтқанда, белгілі мақсатңа жетуде алғашқы адамдардың тасты ңашап одан кесуге болатын, не соғуға болатын құрал жасаудан басталады. Ондай құралды табиғат жасамайды, табиғат заттарын өңдеп, адам жасайды.

Сана рухани таза жанға тән, жалпы алғанда сананы үшке бөлуге болады: материалдық болмысқа жататын сыртқы тән сезімі; ішкі ой-өріс сезімі; рухани болмысқа жататын алғашқы таза сана — рухани сана. Сана құрылымына  эмоциялық, соның ішінде адамның көңіл-күйлері сезімі,сонымен бірге ерік процестері,ол адамның алдына қойған мақсатына ұмтылуы, талаптануы және соған байланысты әрекет жасауы жатады. Өзіндік сана –адамның өзін тұлға ретінде түсіну және бағалау, адамның өзінің іс-әрекеттері мен олардың нәтижелерін, өзінің өзге адамдармен өзара әрекетін және  өзіне қатынасын құратын, индивидтің өзі туралы шартты түрде тұрақты, азды-көпті ұғынылған түсініктерінің қайталанбас жүйесі. Л.С.Рубинштейн былай дейді: «өзіндік сананың дамуының нағыз қайнар көзі мен қозғаушы күшін - оның айналасындағылармен өзара қатынасының өзгеруінде көрінетін индивидтің шын мәніндегі дербестігінен іздеу керек». Өзіндік сана тұлғаның әрі қарай дамуына әсер етеді, ал өзіндік сананың дамуындағы жағымсыз ауытқулар тұлғаның үйлесімді құрылымын бұзып, мінезінің бұрыс қалыптасуына алып келеді.

Қоғам дамуы - адам әрекетінің жемісі, бірақ қоғамдық өмірді, оның жеке-жеке салаларын өзгерте отырып, адамның өзі де өзгереді, өндіріс дамуы адам қажеттіліктерін қанағаттандырып қана қоймайды, жаңа қажеттіліктер де туғызады, ал мұның өзі еңбек құралдарын үнемі жетілдіріп отыруға түрткі болады. Кемелденген, күрделі еңбек құралдарын неғұрлым меңгерген сайын, адам қабілеттері де соғұрлым жетіле түседі, адам әрекеті белсенді жасампаздық сипатқа ие болады. Өнірістің, өндіргіш күштің дамуы арқасында адамдарда қалыптасқан еңбекке қабілеттілік, білім, рухани мәдениет сияқты қасиеттер, яғни материалдық игіліктерге қарағанда әлдеқайда тұрақты, тиянақты болып шығады.

Сананың аса маңызды қасиеті оның *есеп беруі*болып табылады. Адам өзінің ниеті мен күйзелісі, ойы мен түйсігі туралы өзіне-өзі есеп береді, демек, сана тек қана сыртқы білімді емес, өзін білуді де қамтамасыз етеді, яғни сана өзіндік сана-сезім түрінде де көрініс табады. Адам есеп беруінің арқасында өз күшін реттей алады, өзін түзетіп және дамытып отырады. Адамның өзін-өзі тануда, оны басқаның бағалауы мен ұжымдық бағаның маңызы ерекше. Егер бір адамның іс-әрекеті мен мінез-құлқын сыңар жақты бағалау тұрақты сипат алса, онда сол адам өзінің қабілеті немесе мінезі жайындағы осы сыңар жақ бағаны малданып алады да соған мойын ұсынады. Өзін-өзі тану өзіндік сана-сезімнің қалыптасуында маңызды рөл атқарады. Өзін-өзі тану - адамның өз психологиялық және физикалық ерекшеліктерін зерттеп білуі. Адам *өзін тікелей де, жанама*түрде де танып біледі. Өзін-өзі тәрбиелеу адам дамуының жаңа мүмкіндіктеріне жол ашады. Өзін жетілдірумен айналыса бастаған адам тәрбиелеудің объектісі ғана емес, сонымен бірге субъектісіне де айналады, яғни оны тек қоғам тәрбиелеп қана қоймайды, ол өзі күш жұмсап та тәрбиеленеді.

**ПАЙДАЛАНЫЛҒАН ӘДЕБИЕТТЕР**

1. К. Әбішев. Философия. - Алматы, 1999.
2. Әлеуметтік философия. Хрестоматия. - Алматы,
 **1996.**
3. Әл-Фараби. Әлеуметтік-этикалық трактаттар. - Ал-
 маты, 1975.
4. Әл-Фараби. Философиялық трактаттар. - Алматы,
 **1971.**
5. Аристотель. Метафизика. - М., 1975. - 1 т.
6. Ж. Алтай, А. Қасабек, Қ.Мұхамбетали. Философия
 тарихы. - Алматы: Жеті жарғы, 1999.
7. Ж. Алтаев, Т. Ғабитов, А. Касабеков. Философия